मतपत्रों को लाने के लिए तीस कर्मचारियों का जत्था रवाना किया गया था। वाराणसी के सारनाथ स्थित राजकीय मुद्रणालय में तीन दिन की माथापच्ची के बाद मतपत्रों की बंडलिंग हो सकी। हर नगर पालिका के लिए अलग सीरीज के मतपत्र जारी किए गए हैं। ताकि जरूरत पड़ने पर यह पता लगाया जा सके कि किस सीरीज का मतपत्र कहां के लिए जारी किया गया था। मतदाताओं की पहचान के लिए मतपत्रों के रंग बदल दिए गए हैं। नगर पालिका अध्यक्षों के मतपत्र हरे रंग के होंगे तथा नगर पंचायत अध्यक्षों के मतपत्र सफेद रंग के मंगाए गए हैं। पूरे जिले में वार्ड मेंबरों के मतपत्र गुलाबी रंग के होंगे। 2.83 लाख मतपत्र गुलाबी रंग के, 204300 हरे रंग के तथा 78,700 सफेद रंग के मतपत्रों का इंतजाम किया गया है। मतपत्रों की खेप रविवार को एक बस से कलेक्ट्रेट पहुंची। यहां उप कोषागार के डबल लाक में रखवाए गए हैं। मतपत्रों की सुरक्षा के लिए सशस्त्र गारद तैनात की गई है। सभी एसडीएम और तहसीलदार को पत्र भेजा गया है कि वह अपनी निगरानी और सुरक्षा के बीच संबंधित नगर निकायों के मतपत्र कलेक्ट्रेट के डबल लाक से रिसीव कराएं। मंगलवार को मतपत्र तहसीलों को जारी किए जाने की संभावना है। तहसीलों में संबंधित निकायों के रिटर्निगिं अफसरों की निगरानी में मतपत्रों की वार्डवार और बूथवार बस्ते तैयार किए जाएंगे।